333 
let defendere; at conjuncta diversitas placentationis et structurae seminum, 
alias differentias ut taceam, hanc opinionem rejicere mihi visa est. 
Utrum Staticineis, an Dipsaceis Globularieas proximas haherem, du- 
bitavi. Conjunctae vero notae e positione staminum, e placentatione et al- 
buminis qualitate desumtae, affinitatem cum Staticineis quoque refellere 
mihi adparuerunt. 
Plurima cum Dipsaceis affinitatem indicare puto. Eadem structura 
seminis, idem gemmulae situs *) atque evolutionis norma apotropa. Stamina 
pari modo elongata, in alabastro incurva, antheris peltatim adfixis. In 
structura floris, florescentiae, habitus, non majores differentiae quam quae 
in affinibus familiis saepenumero obveniant. Praecipuam differentiam in flo- 
ribus pentameris Globulariearum et germine supero sine dubio videbunt; at 
germen inferum Dipsacearum modo proprio provenire, de his loquens, 
statui; et numerum partium floris in pluribus immo generibus varium 
novimus. 
In Globularia petalorum nervos 3 vidi, duobus submarginalibus ; quod 
affinitatem cum Campanulaceis, mediante Jasione, aut cum Synantheris, 
Proteaceis et Brunonia forsan indicare cuidam videretur. Nimiae tamen 
alio respectu mihi differentiae adparent, quam ut huic opinioni indulgerem. 
Stamina diversum typum indigitant, et defectus albuminis constans in Bru- 
nonia velut in Synantheris opinionem istam refellere -videntur. 
Globularieas itaque Dipsaceis proximas habui, transitum forsan ad 
Plantagineas parantes. Globulariae revera diversas formas Plantaginearum, 
nunc fruticosas, nunc herbaceas foliis rosulatis repetunt. Comparationem 
caeterum, quam inter Dipsaceas et Plantagineas exhibui, aeque de Globu- 
larieis valere, patet. 
Plantagineas quasi duplici calycis verticillo instructas, assumsi, exem- 
plo Lythrariearum edoctus. Calyculi foliolis stamina hoc modo opposita fo- 
rent. In Globularieis calyculus deest, et stamina calyci proprio antepo- 
nuntur. In Lythrarieis nonnullis stamina et lobis calyculi et calycis ante- 
posita evolvuntur; in aliis stamina sepalis propriis anteposita tantum pro- 
veniunt. Globularieae et Dipsace® hoc modo staminum positione a Plan- 
tagineis recedentes, collaterales et in proxima serie analog® potissimum 
habeantur. 
Dipsace^ sunt Planlagineae corolla propria fere symmetrica in- 
structae, germine depauperato calyci subaccreto, gemmulam 
unicam a pariete incrassato pendulam fovente. (Tab. XXIV. 
fig. 10-11.) 
Dipsaceas Synantheris et Valeraneis proximas considerant systema- 
tici fere ad unum omnes. Sin vero Jasionem, ut alia exempla prmtermit- 
•) In Generibus Plantarum Neesii, gemmulam in funiculo elongato a 
basi loculi adscendente pendulam pingunt. Ipse gemmulam a superiore 
parte loculi pendulam vidi. 
